નવી દિલ્હી – આજે બપોરે અફઘાનિસ્તાન અને તાજિકિસ્તાનની સરહદ પર આવેલા ભૂકંપને પગલે રાજધાની નવી દિલ્હી સહિત સમગ્ર ઉત્તર ભારતમાં તીવ્ર આંચકો લાગ્યો હતો. એ આંચકાની નોંધ લઈને દિલ્હી હાઈકોર્ટના ન્યાયાધીશો એસ. રવિન્દ્ર ભટ અને એ.કે. ચાવલાની વિભાગીય બેન્ચે આજે જણાવ્યું છે કે વારંવાર આવતા ધરતીકંપના આંચકાઓને કારણે યમુના નદી તથા અન્ય કુદરતી ચીજો એક સ્થાનેથી કોઈ અન્ય સ્થાને શિફ્ટ થઈ શકે છે.